ddrg/super_eurlex huggingface dataset:
(12)

Malo by sa zriadiť nové dočasné ukladacie zariadenie na uchovanie, analýzu a ukladanie dôkazov súvisiacich s genocídou, trestnými činmi proti ľudskosti, vojnovými zločinmi a súvisiacimi trestnými činmi. Keďže potreba ukladať takéto dôkazy je naliehavá, je potrebné, aby ich Eurojust ukladal v automatizovanom zariadení na správu a ukladanie údajov, ktoré je oddelené od systému správy vecí zriadeného podľa článku 23 nariadenia (EÚ) 2018/1727 (ďalej len „automatizované zariadenie na správu a ukladanie údajov“). Návrh nariadenia Európskeho parlamentu a Rady, ktorým sa mení nariadenie Európskeho parlamentu a Rady (EÚ) 2018/1727 a rozhodnutie Rady 2005/671/SVV, pokiaľ ide o digitálnu výmenu informácií v prípadoch terorizmu, obsahuje ustanovenia týkajúce sa zriadenia nového systému správy vecí. Po zriadení uvedeného nového systému správy vecí by sa do neho mali začleniť operačné údaje dočasne spracované v automatizovanom zariadení na správu a ukladanie údajov. Všeobecné pravidlá stanovené v kapitole IX nariadenia Európskeho parlamentu a Rady (EÚ) 2018/1725 (3) by sa mali uplatňovať bez toho, aby boli dotknuté osobitné pravidlá ochrany údajov stanovené v nariadení (EÚ) 2018/1727.
„3.

Hurras AL-DIN (HaD) (alias Hurras al-Deen, Huras-al-Din, Guardians of Religion, Tanzim Hurras Al-Din, Tandhim Hurras Al-Deen, Sham Al-Ribat, Al-Qaida in Syria, AQ-S).“.
(4)

V nadväznosti na vyhlásenia, ktoré boli doručené podľa článku 16 ods. 4 delegovaného nariadenia (EÚ) č. 1062/2014, uverejnila agentúra výzvu, v rámci ktorej by mohla ktorákoľvek zainteresovaná osoba oznámiť účinné látky v type výrobku 19, na ktoré sa vzťahovala výnimka pre potraviny a krmivá stanovená v článku 6 nariadenia Komisie (ES) č. 1451/2007 (3). Predložené v súlade s článkom 16 ods. 5 boli dve oznámenia týkajúce sa arašidového masla a brandy na použitie vo výrobkoch typu 19 a agentúra zistila, že sú v súlade s článkom 17 ods. 2 delegovaného nariadenia (EÚ) č. 1062/2014. Uvedené účinné látky by sa preto mali zaradiť do prílohy II k uvedenému nariadeniu podľa článku 18 uvedeného nariadenia.
„(347)

Po konečnom poskytnutí informácií Komisia zaznamenala niekoľko administratívnych chýb uvedených v zozname spolupracujúcich vyvážajúcich výrobcov, ktoré boli opravené. Tieto opravy boli založené na informáciách, ktoré poskytli dotknuté strany vo formulári na výber vzorky. Spoločnosť Shanghai Foreign Trade (Pudong) Co., Ltd., ktorá predložila informácie o výbere vzorky za svojich prepojených výrobcov Shanghai Rongdun Industry Co., Ltd. a Shanghai Chunri New Energy Technology Co., Ltd., bola preto vyradená zo zoznamu a nahradená jej prepojenými výrobcami. Podobne spoločnosť BSC Corporation, obchodník vyvážajúci výrobok, ktorý vyrába jej prepojený podnik Liaocheng BSC Metal Products Co., Ltd, bola vyradená zo zoznamu a nahradená jej prepojeným výrobcom.“
(5)

Podľa správ, ktoré vypracovali referenčné laboratóriá Európskej únie, existuje konvergencia medzi vnímavými druhmi, ktoré tieto laboratóriá navrhujú zaradiť do príslušného zoznamu, a vnímavými druhmi, ktoré do príslušného zoznamu navrhuje zaradiť OIE, a to pokiaľ ide o choroby epizootická hematopoetická nekróza, infekcia vírusom syndrómu Taura, infekcia vírusom choroby žltých hláv, vírusová hemoragická septikémia, infekčná hematopoetická nekróza, infekcia vírusom infekčnej anémie lososov s deléciou vo vysoko polymorfnej oblasti, herpesviróza kaprov koi, infekcia spôsobená Bonamia exitiosa, infekcia spôsobená Bonamia ostreae a infekcia vírusom ichtyoftiriózy (choroba bielych škvŕn).
(7)

Na spravovanie žiadostí o ochranu zemepisných označení potravín, vín, liehovín a aromatizovaných vín zaviedla Komisia informačný systém eAmbrosia. Členské štáty a Komisia majú uvedený systém používať výlučne na účely komunikácie v súvislosti s postupmi týkajúcimi sa žiadostí o zápis do registra a schválenia zmien špecifikácie výrobku s označením pôvodu a so zemepisným označením podľa nariadenia (EÚ) č. 1151/2012. Vzhľadom na prísny systém akreditácie by sa však tento systém nemal používať na komunikáciu s členskými štátmi súvislosti s konaniami o námietkach a žiadostiach o zrušenie, a kým sa nezavedú nevyhnutné záruky digitálnej bezpečnosti, nemal by sa používať na komunikáciu s tretími krajinami. Namiesto toho by v prípade konaní o námietkach a žiadostiach o zrušenie mali členské štáty, príslušné orgány a výrobcovia z tretích krajín, ako aj fyzické alebo právnické osoby, ktoré majú oprávnený záujem podľa uvedeného nariadenia, komunikovať s Komisiou elektronickou poštou.
(10)

Želatínu, kolagén a určité vysokorafinované produkty možno dovážať bez predloženia plánu monitorovania rezíduí, a preto by nemalo byť na vývoz týchto produktov do Únie alebo použitie týchto produktov ako zložiek zmiešaných výrobkov určených do Únie potrebné, aby sa krajiny uvádzali v zozname v prílohe k rozhodnutiu Komisie 2011/163/EÚ (8), hoci zaradenie do zoznamu v súlade s článkami 18, 19 alebo 22 vykonávacieho nariadenia Komisie (EÚ) 2021/405 (9) zostáva povinné. Okrem toho by určité tretie krajiny mali mať možnosť vyvážať do Únie trvanlivé zmiešané výrobky, ktoré neobsahujú výrobky na báze mledziva alebo spracované mäso s použitím spracovaných produktov živočíšneho pôvodu, ktoré pochádzajú buď z členského štátu alebo z tretej krajiny uvedenej v zozname v prílohe k rozhodnutiu 2011/163/EÚ, pokiaľ ide o príslušné druhy/komodity, z ktorých sú dané spracované produkty získané.
2.

„Amir Muhammad Sa’id Abdal-Rahman al-Mawla (pôvodný prepis: أمیر محمد سعید عبد الرحم المولى) [spoľahlivý alias a) Abu Ibrahim al-Hashimi al-Qurashi, b) Hajji Abdallah, c) Abu ‘Umar al-Turkmani, d) Abdullah Qardash, e) Abu ‘Abdullah Qardash, f) al-Hajj Abdullah Qardash, g) Hajji Abdullah Al-Afari, h) 'Abdul Amir Muhammad Sa'id Salbi, i) Muhammad Sa'id 'Abd-al-Rahman al-Mawla, j) Amir Muhammad Sa’id ‘Abd-al-Rahman Muhammad al-Mula; nespoľahlivý alias a) Al-Ustadh, b) Ustadh Ahmad]. Dátum narodenia: a) 5.10.1976, b) 1.10.1976. Miesto narodenia: a) Tall’Afar, Irak; b) Mosul, Irak. Štátna príslušnosť: Irak. Ďalšie informácie: Vodca Islamského štátu v Iraku a Levante, ktorý je v zozname uvedený ako al-Káida v Iraku. Dátum zaradenia do zoznamu v zmysle článku 7d ods. 2 písm. i): 21.5.2020.“ sa nahrádza takto: „Amir Muhammad Sa’id Abdal-Rahman al-Salbi (pôvodný prepis: أمیر محمد سعید عبد الرحمن السلبي) [spoľahlivý alias a) Abu Ibrahim al-Hashimi al-Qurashi, b) Hajji Abdallah, c) Abu ‘Umar al-Turkmani, d) Abdullah Qardash, e) Abu ‘Abdullah Qardash, f) al-Hajj Abdullah Qardash, g) Hajji Abdullah Al-Afari, h) 'Abdul Amir Muhammad Sa'id Salbi, i) Muhammad Sa'id 'Abd-al-Rahman al-Mawla, j) Amir Muhammad Sa’id ‘Abd-al-Rahman Muhammad al-Mula, k) Amir Muhammad Sa'id Abdal-Rahman al-Mawla (predtým uvedený na zozname takto); nespoľahlivý alias a) Al-Ustadh, b) Ustadh Ahmad]. Dátum narodenia: a) 5.10.1976, b) 1.10.1976, c) 6.1.1976. Miesto narodenia: a) Tall’Afar, Irak; b) Mosul, Irak. Štátna príslušnosť: Irak. Národné identifikačné číslo: 00278640 (vydané 2.5.2012). Adresa: a) dom 110, ulica 704, obvod 704, Tall’Afar, Irak (predchádzajúca adresa); b) v blízkosti mešity Shahid Mazen a nemocnice al-Khansa, Mosul, Irak (predchádzajúca adresa); c) Idlib, Sýrska arabská republika. Ďalšie informácie: Vodca Islamského štátu v Iraku a Levante, ktorý je v zozname uvedený ako al-Káida v Iraku. Meno matky: Samira Shareef (سميرة شريف) alebo Sahra Sharif Abd al-Qader (سهرة شريف عبد القادر). Výška 170 cm, amputovaná pravá noha. Zatýkací rozkaz vydaný v Iraku v roku 2018. Údajne mŕtvy od 3. februára 2022. Dátum zaradenia do zoznamu v zmysle článku 7d ods. 2 písm. i): 21.5.2020.“
(83)

Komisia bude v rámci svojich činností nepretržitého monitorovania naďalej pozorne sledovať bezpečnostnú situáciu v Južnom Sudáne. Výbor EÚ pre leteckú bezpečnosť dospel k záveru, že osobitná pozornosť by sa mala venovať bezpečnostnej situácii a vývoju v Južnom Sudáne a od SSCAA by sa malo požadovať, aby pravidelne poskytoval správy o pokroku dosiahnutom v súvislosti so zavádzaním právnych predpisov v oblasti civilného letectva, s vývojom účinného postupu dohľadu nad bezpečnosťou a so schopnosťou vydávať AOC. Ak by sa Komisia dozvedela o bezprostrednom bezpečnostnom riziku vyplývajúcom z nedodržiavania príslušných medzinárodných bezpečnostných noriem, ako je napríklad vydanie AOC v prípade, že SSCAA nemá primeranú spôsobilosť na osvedčovanie a dohľad, Komisia by mohla byť nútená prijať ďalšie opatrenia v súlade s nariadením (ES) č. 2111/2005, ako napríklad uloženie zákazu vykonávania leteckej dopravy príslušným leteckým dopravcom a ich zaradenie do prílohy A k nariadeniu (ES) č. 474/2006.
2.

V časti „I. Osoby a subjekty zapojené do činností v jadrovej oblasti a v oblasti balistických rakiet a osoby a subjekty poskytujúce podporu iránskej vláde“ oddiele „B. Subjekty“ sa príslušné záznamy uvedené v zozname nahrádzajú týmito záznamami: Názov Identifikačné údaje Dôvody Dátum zaradenia na zoznam „20. Iran Electronics Industries (vrátane všetkých pobočiek) a dcérske spoločnosti: P. O. Box 18575-365, Tehran, Iran Dcérska spoločnosť, ktorú úplne vlastní MODAFL (a preto sesterská organizácia AIO, AvIO a DIO). Jej úlohou je vyrábať elektronické súčiastky iránskych systémov zbraní. 23.6.2008 b) Iran Communications Industries (ICI) (alias Sanaye Mokhaberat Iran; Iran Communication Industries; Iran Communications Industries Group; Iran Communications Industries Co.) PO Box 19295-4731, Pasdaran Avenue, Tehran, Iran; Alternatívna adresa: PO Box 19575-131, 34 Apadana Avenue, Tehran, Iran; Alternatívna adresa: Shahid Langary Street, Nobonyad Square Ave, Pasdaran, Tehran Iran Communications Industries je dcérskou spoločnosťou spoločnosti Iran Electronics Industries (zaradená na zoznam EÚ), vyrába rôzny tovar vrátane komunikačných systémov, avioniky, optických a elektro-optických zariadení, mikroelektroniky, informačných technológií, skúšobných a meracích zariadení, zariadení v oblasti telekomunikačného zabezpečenia, zariadení elektronického boja, výroby a opravy elektróniek do radarov a výroby odpaľovacích zariadení pre rakety. Spoločnosť ICI obstarávala citlivý materiál prostredníctvom jej dcérskej spoločnosti Hoda Trading so sídlom v Hongkongu. 26.7.2010 52. Raad Iran (alias Raad Automation Company; Middle East Raad Automation; RAAD Automation Co.; Raad Iran Automation Co.; RAADIRAN; Middle East RAAD Automation Co.; Automasion RAAD Khavar Mianeh; Automation Raad Khavar Mianeh Nabbet Co) Unit 1, No 35, Bouali Sina Sharghi, Chehel Sotoun Street, Fatemi Square, Tehran Spoločnosť zapojená do obstarávania invertorov pre zakázaný iránsky program obohacovania uránu. Spoločnosť Raad Iran bola zriadená s cieľom vyrábať a navrhovať kontrolné systémy a poskytuje predaj a inštaláciu invertorov a programovateľných logických riadiacich jednotiek. 23.5.2011“
(1)

Nariadením Európskeho parlamentu a Rady (EÚ) 2016/1628 (3) sa stanovujú základné ustanovenia o emisiách plynných a pevných znečisťujúcich látok a typových schváleniach spaľovacích motorov necestných pojazdných strojov a Komisia sa splnomocňuje stanoviť určité podrobné technické špecifikácie v delegovaných aktoch. Článkom 55 ods. 2 uvedeného nariadenia sa Komisii udelilo toto splnomocnenie na obmedzené obdobie piatich rokov. Toto obdobie uplynulo 6. októbra 2021. Niektoré z týchto delegovaných aktov je potrebné aktualizovať, aby sa zohľadnil technický pokrok a zaviedli ďalšie zmeny v súlade so splnomocnením, a to aj v súvislosti s delegovaným aktom, ktorým sa stanovujú požiadavky na monitorovanie v prevádzke pre spaľovacie motory inštalované v necestných pojazdných strojoch. Malo by tiež byť možné prijať v súlade so splnomocnením nové delegované akty. Preto by sa splnomocnenie Komisie prijímať delegované akty malo predĺžiť a mala by sa stanoviť možnosť ďalších predĺžení.
(3)

V článku 182 ods. 2 nariadenia (ES) č. 1308/2013 sa stanovuje, že dodatočné dovozné clá sa nemajú uložiť, ak je nepravdepodobné, že by dovoz narušil trh Únie, alebo ak by účinky boli neprimerané plánovanému cieľu. Berúc do úvahy princípy svetových trhov s cukrom a trhov s cukrom v Únii zostáva aj naďalej nepravdepodobné, že by dovoz výrobkov z cukru, ktoré podliehajú dovoznému clu stanovenému v Spoločnom colnom sadzobníku, narušil trh Únie. Preto by sa na ich dovoz nemali vzťahovať žiadne dodatočné clá, ak sa situácia na trhu významne nezmení.
(2)

Delegovaným nariadením Komisie (EÚ) 2017/653 (4), ktoré bolo prijaté na základe článku 8 ods. 5, článku 10 ods. 2 a článku 13 ods. 5 nariadenia (EÚ) č. 1286/2014, sa stanovujú pravidlá týkajúce sa prezentácie, obsahu, preskúmania a revízie dokumentov s kľúčovými informáciami, ako aj podmienky splnenia požiadavky na poskytovanie takýchto dokumentov. Článkom 14 ods. 2 uvedeného delegovaného nariadenia sa umožnilo tvorcom PRIIP, aby na poskytovanie konkrétnych informácií na účely článkov 11 až 13 uvedeného delegovaného nariadenia používali do 31. decembra 2019 namiesto dokumentu s kľúčovými informáciami uvedeného v delegovanom nariadení (EÚ) 2017/653 dokument s kľúčovými informáciami pre investorov vypracovaný v súlade s článkami 78 až 81 smernice 2009/65/ES, a to za predpokladu, že aspoň jedna z podkladových investičných možností uvedených v článku 14 ods. 1 uvedeného delegovaného nariadenia je PKIPCP alebo fond iný ako PKIPCP, ako sa uvádza v článku 32 nariadenia (EÚ) č. 1286/2014. Delegovaným nariadením Komisie (EÚ) 2019/1866 (5) sa uvedený prechodný mechanizmus predĺžil do 31. decembra 2021 a delegovaným nariadením Komisie (EÚ) 2021/2268 (6) sa zmenilo delegované nariadenie (EÚ) 2017/653 s cieľom ďalej predĺžiť uvedený prechodný mechanizmus do 30. júna 2022.
(2)

Spoločnosť Guangdong Huachang Aluminium Factory Co., Ltd., doplnkový kód TARIC (3) C575, na ktorú sa vzťahuje sadzba antidumpingového cla vo výške 22,1 % pre spolupracujúcich výrobcov nezaradených do vzorky, informovala 9. júna 2021 (ďalej len „dátum žiadosti“) Komisiu, že zmenila svoj názov na Guangdong Huachang Group Co., Ltd.
(1)

Na základe vymedzenia úpravy kreditného rizika stanoveného v článku 4 ods. 1 bode 95 nariadenia (EÚ) č. 575/2013 sa do priradenia rizikovej váhy na účely článku 127 ods. 1 uvedeného nariadenia môžu zaúčtovať len očakávané úverové straty zohľadnené v špecifických úpravách kreditného rizika vykonaných inštitúciou, ktorá drží expozíciu v stave zlyhania. Úverové straty zaúčtované do transakčnej ceny expozície v stave zlyhania, ktoré si predávajúca inštitúcia ponecháva ako realizovanú stratu, však nemožno uznať po predaji uskutočnenom nakupujúcou inštitúciou. V dôsledku toho sa uplatniteľná riziková váha uplatnená na expozíciu v stave zlyhania môže zmeniť po predaji tejto expozície, aj keď transakčná cena zahŕňa diskont v hodnote rovnajúcej sa špecifickým úpravám kreditného rizika o očakávané úverové straty zaúčtované predávajúcou inštitúciou pred predajom. Táto situácia vytvára regulačnú prekážku pre vytvorenie sekundárnych trhov pre expozície v stave zlyhania, keďže potenciálny nesúlad medzi rizikovými váhami uplatňovanými na expozíciu v stave zlyhania predávajúcou inštitúciou a nakupujúcou inštitúciou by mohol spôsobiť, že transakcia bude pre nakupujúcu inštitúciu menej atraktívna, a tým vytvoriť neprimerané prekážky pre úverové inštitúcie pri presúvaní ich expozícií v stave zlyhania mimo ich súvah.
(10)

Výrobnému odvetviu by sa mal poskytnúť primeraný čas na to, aby sa prispôsobilo novým požiadavkám, napríklad vykonaním potrebných úprav v zložení svojich výrobkov, aby sa zabezpečilo, že sa na trh uvedú iba tie kozmetické výrobky, ktoré spĺňajú nové požiadavky. Výrobnému odvetviu by sa mal takisto poskytnúť primeraný čas na to, aby z trhu stiahlo kozmetické výrobky, ktoré nespĺňajú uvedené požiadavky.
32.

Bod 9.1.3.3 sa nahrádza takto: „9.1.3.3. Každý známy dodávateľ sa musí ustanoviť na základe overenia: a) relevantnosti a úplnosti programu bezpečnostnej ochrany, pokiaľ ide o bod 9.1.4, a b) vykonávania programu bezpečnostnej ochrany bez nedostatkov. Príslušný orgán môže ako právny dôkaz určenia požadovať od prevádzkovateľov letísk, aby najneskôr v nasledujúci pracovný deň vložili potrebné údaje o známych dodávateľoch, ktorých určia, do „databázy Únie o bezpečnosti dodávateľského reťazca“. Keď prevádzkovateľ letiska zaznamenáva údaje do databázy, pridelí každému označenému miestu jednoznačný alfanumerický identifikátor v štandardnom formáte. Prístup do vyhradených bezpečnostných priestorov pre letiskové dodávky sa smie udeliť až po tom, ako sa zistí štatút dodávateľa. Ten sa zistí overením v „databáze Únie o bezpečnosti dodávateľského reťazca“, ak je to možné, alebo použitím alternatívneho mechanizmu na dosiahnutie rovnakého cieľa. Ak príslušný orgán alebo prevádzkovateľ letiska už nie je presvedčený o tom, že známy dodávateľ spĺňa požiadavky uvedené v bode 9.1.4, prevádzkovateľ letiska mu bezodkladne odoberie štatút známeho dodávateľa.“
(22)

Po prvé, žiadateľ informoval Komisiu, že v roku 2008 zmenil svoj názov aj druhý vývozca skupiny Meihua, t. j. spoločnosť Hebei Meihua MSG Group Co., Ltd. Súčasný názov tejto spoločnosti je Meihua Holdings Group Co., Ltd. Žiadateľ vysvetlil, že spoločnosť Meihua Holdings Group Co., Ltd o tejto skutočnosti Komisiu neinformovala, pretože v tom čase skupina Meihua reorganizovala svoje podnikanie s cieľom vytvoriť skupinu spoločností, pričom výsledok tejto reorganizácie nebol veľmi jasný, najmä pokiaľ ide o predajnú činnosť. V dokumentácii predloženej na podporu žiadosti o zmenu názvu žiadateľ uviedol, že spoločnosť Meihua Holdings Group Co., Ltd začala dotknutý výrobok predávať len na domácom trhu.
(3)

V zmenách Katalógu kŕmnych surovín by sa mali zohľadniť ustanovenia vykonávacieho nariadenia Komisie (EÚ) 2021/758 (4), pokiaľ ide o štatút určitých výrobkov, vrátane prechodných opatrení, ktoré sú v ňom uvedené. Konkrétne vo vykonávacom nariadení (EÚ) 2021/758 sa stanovuje, že výrobky citrany sodné, citrany draselné, sorbitol, manitol a hydroxid vápenatý sú kŕmne doplnkové látky, ktoré treba v zmysle článku 10 ods. 5 nariadenia (ES) č. 1831/2003 (5) stiahnuť z trhu, hoci boli takisto zahrnuté do Katalógu kŕmnych surovín. V záujme zohľadnenia právnej neistoty súvisiacej s klasifikáciou uvedených kŕmnych doplnkových látok sa vykonávacím nariadením (EÚ) 2021/758 stanovuje prechodné obdobie na ich stiahnutie z trhu a používanie, a to do 30. mája 2028. Tým by sa malo všetkým zainteresovaným stranám umožniť, aby predložili nové žiadosti o povolenie uvedených kŕmnych doplnkových látok v súlade s nariadením (ES) č. 1831/2003. Následné vypustenie uvedených výrobkov z Katalógu kŕmnych surovín by preto malo sprevádzať prechodné obdobie vzťahujúce sa na ich umiestnenie na trh a používanie ako kŕmnych surovín.
1.

V prílohe IA: a) v časti A o autonómnych populáciách Únie sa prvá tabuľka nahrádza takto: „Druh: sardela európska Engraulis encrasicolus Zóna: 9 a 10; vody Únie oblasti CECAF 34.1.1 (ANE/9/3411) Španielsko 4 812 (1) Preventívny TAC Portugalsko 5 249 (1) Únia 10 061 (1) TAC 10 061 (1) (1) V rámci kvóty možno loviť iba od 1. júla 2022 do 30. septembra 2022.“; b) v časti B o spoločných populáciách sa tabuľky pre ďalej uvedené populácie nahrádzajú takto: i) tabuľka rybolovných možností pre krevetu boreálnu v divízii ICES 3a sa nahrádza takto: „Druh: kreveta boreálna Pandalus borealis Zóna: 3a (PRA/03A.) Dánsko 1 874 Analytický TAC Neuplatňuje sa článok 3 nariadenia (ES) č. 847/96. Neuplatňuje sa článok 4 nariadenia (ES) č. 847/96.“; Švédsko 1 009 Únia 2 883 TAC 5 398 ii) tabuľka rybolovných možností pre šprotu severnú a súvisiace vedľajšie úlovky v divízii ICES 3a sa nahrádza takto: „Druh: šprota severná a súvisiace vedľajšie úlovky Sprattus sprattus Zóna: 3a (SPR/03A.) Dánsko 8 422 (1)(2)(3) Analytický TAC Nemecko 18 (1)(2)(3) Švédsko 3 187 (1)(2)(3) Únia 11 627 (1)(2)(3) TAC 12 570 (2) (1) Vedľajšie úlovky tresky merlang a tresky jednoškvrnnej môžu predstavovať maximálne 5 % kvóty (OTH/*03A.). Vedľajšie úlovky tresky merlang a tresky jednoškvrnnej započítané do kvóty podľa tohto ustanovenia a vedľajšie úlovky druhov započítané do kvóty podľa článku 15 ods. 8 nariadenia (EÚ) č. 1380/2013 nesmú spolu presiahnuť 9 % kvóty. (2) V rámci tejto kvóty možno loviť iba od 1. júla 2022 do 30. júna 2023. (3) Túto kvótu možno previesť do vôd Spojeného kráľovstva a Únie zón 2a a 4. Takýto prevod je však potrebné vopred nahlásiť Komisii a Spojenému kráľovstvu.“; iii) tabuľka rybolovných možností pre šprotu severnú a súvisiace vedľajšie úlovky vo vodách Spojeného kráľovstva a Únie podoblasti 4 a vo vodách Spojeného kráľovstva divízie ICES 2a sa nahrádza takto: „Druh: šprota severná a súvisiace vedľajšie úlovky Sprattus sprattus Zóna: vody Spojeného kráľovstva a Únie zóny 4; vody Spojeného kráľovstva zóny 2a (SPR/2AC4-C) Belgicko 633 (1)(2) Analytický TAC Dánsko 50 114 (1)(2) Nemecko 633 (1)(2) Francúzsko 633 (1)(2) Holandsko 633 (1)(2) Švédsko 1 330 (1)(2)(3) Únia 53 976 (1)(2) Nórsko 0 (1) Faerské ostrovy 0 (1)(4) Spojené kráľovstvo 2 144 (1) TAC 56 120 (1) (1) V rámci kvóty možno loviť iba od 1. júla 2022 do 30. júna 2023. (2) Vedľajšie úlovky tresky merlang môžu predstavovať maximálne 2 % kvóty (OTH/*2AC4C). Vedľajšie úlovky tresky merlang započítané do kvóty podľa tohto ustanovenia a vedľajšie úlovky druhov započítané do kvóty podľa článku 15 ods. 8 nariadenia (EÚ) č. 1380/2013 nesmú spolu presiahnuť 9 % kvóty. (3) Vrátane piesočníc. (4) Môže obsahovať do 4 % vedľajších úlovkov sleďa atlantického.“; iv) dopĺňa sa táto tabuľka rybolovných možností pre šprotu severnú v divíziách 7d a 7e na obdobie od 1. júla 2022 do 30. júna 2023: „Druh: šprota severná Sprattus sprattus Zóna: 7d a 7e (SPR/7DE.2) Belgicko 25 (1) Analytický TAC Dánsko 1 601 (1) Nemecko 25 (1) Francúzsko 345 (1) Holandsko 345 (1) Únia 2 341 (1) Spojené kráľovstvo 6 859 (1) TAC 9 200 (1) (1) V rámci kvóty možno loviť iba od 1. júla 2022 do 30. júna 2023.“
1.

Vkladá sa tento článok: „Článok 39c Výnimočná dočasná podpora pre poľnohospodárov a MSP, ktorí sú obzvlášť zasiahnutí dôsledkami invázie Ruska na Ukrajinu 1. Z podpory v rámci tohto opatrenia sa poskytuje núdzová pomoc poľnohospodárom a MSP obzvlášť zasiahnutým dôsledkami invázie Ruska na Ukrajinu s cieľom zabezpečiť kontinuitu ich podnikateľskej činnosti za podmienok stanovených v tomto článku. 2. Podpora sa poskytuje poľnohospodárom alebo MSP pôsobiacim v oblasti spracovania, uvádzania na trh alebo vývoja poľnohospodárskych výrobkov, na ktoré sa vzťahuje príloha I k ZFEÚ, alebo v oblasti bavlny s výnimkou produktov rybolovu. Výstupom výrobného procesu môže byť aj výrobok, na ktorý sa uvedená príloha nevzťahuje. 3. Členské štáty zamerajú podporu na prijímateľov, ktorí sú najviac zasiahnutí dôsledkami invázie Ruska na Ukrajinu, a to tak, že na základe dostupných dôkazov vymedzia podmienky oprávnenosti a tam, kde to považuje dotknutý členský štát za vhodné, výberové kritériá, ktoré musia byť objektívne a nediskriminačné. Podpora, ktorú poskytujú členské štáty, musí prispievať k potravinovej bezpečnosti alebo k riešeniu nerovnováh na trhu a musí podporovať poľnohospodárov alebo MSP zapojených do jednej alebo viacerých z nasledujúcich činností sledujúcich tieto ciele: a) obehové hospodárstvo; b) hospodárenie so živinami; c) efektívne využívanie zdrojov; d) výrobné metódy šetrné k životnému prostrediu a klíme. 4. Podpora má podobu jednorazovej sumy, ktorá sa vyplatí do 15. októbra 2023 na základe žiadostí o podporu schválených príslušným orgánom do 31. marca 2023. Komisia ju následne uhradí v súlade s rozpočtovými prostriedkami a v rámci dostupných finančných prostriedkov. Výška platby sa môže líšiť podľa kategórií prijímateľov v súlade s objektívnymi a nediskriminačnými kritériami. 5. Maximálna výška podpory nesmie presiahnuť 15 000 EUR na poľnohospodára a 100 000 EUR na MSP. 6. Členské štáty pri udeľovaní podpory podľa tohto článku zohľadnia podporu poskytnutú z iných vnútroštátnych podporných nástrojov alebo podporných nástrojov Únie alebo súkromných schém v reakcii na dôsledky invázie Ruska na Ukrajinu.“